ดัชนีผันผวนในกรอบแคบ ปิดตลาดเช้า
ดัชนีหุ้นเช้าผันผวนในกรอบแคบ ปิดที่ 917.13 จุด เพิ่มขึ้น 3.94จุด มูลค่าการซื้อขาย 29,465.63 ล้านบาท
1 ก.ย. 2553

ดัชนีหุ้นเช้าผันผวนในกรอบแคบ ปิดที่ 917.13 จุด เพิ่มขึ้น 3.94จุด มูลค่าการซื้อขาย 29,465.63 ล้านบาท
หลังจากเปิดตลาดในเช้าวันที่ 1 ก.ย. ดัชนีตลาดหลักทรัพย์แห่งประเทศไทย ทะยานขึ้นไปจนถึง 924.88 จุด ซึ่งเกือบจะแตะแนวต้านสำคัญที่ 925 จุด แต่หลังจากนั้นดัชนีดิ่งลงมาจนถึงระดับต่ำสุดของการซื้อขายในช่วงเช้าที่ 914.36 จุด ก่อนที่จะมาปิดตลาดที่ 917.13 จุด เพิ่มขึ้น 3.94 จุด หรือ 0.43% มูลค่าการซื้อขาย 29,465.63 ล้านบาท
นักวิเคราะห์ยังเชื่อว่า ตลาดหุ้นไทยจะยังเดินหน้าต่อไปได้จากปัจจัยบวกหลายๆ ด้าน โดยเฉพาะตัวเลขเศรษฐกิจในเดือน ก.ค. ที่ขยายตัวต่อเนื่อง รวมทั้งแรงซื้อจากนักลงทุนต่างชาติ โดยมีกรอบการเคลื่อนไหวตลอดทั้งวันอยู่ระหว่าง 900-924 จุด
อย่างไรก็ตาม นักวิเคราะห์ ยังคงเตือนนักลงทุนให้ระมัดระวังแรงขายทำกำไรระยะสั้น